Goste skupine zvezd, kot so te, so ene izmed najbolj skrivnostnih prebivalcev vesolja.
Sedaj so nova Hubblova opazovanja razkrila, da so celo bolj skrivnostne, kot so mislili sprva.
Epizoda 80: Uganka o manjkajočih zvezdah
Kroglaste kopice so velike krogle zvezd, ki krožijo okoli svojih galaksij, najdemo jih tudi v naši Galaksiji.
Za objekte, kot so ti, so nekoč domnevali, da so sestavljeni iz le ene skupine zvezd, ki so vse nastale skupaj.
Toda zdi se, da so kroglaste kopice naše Galaksije veliko bolj kompleksne.
Mnoge kopice, ki so v orbiti okoli Galaksije, so sestavljene iz vsaj dveh različnih skupin zvezd.
Približno polovica članov v kopicah pripada generaciji normalnih zvezd, za katere mislijo, da so nastale najprej,
druga polovica pa naslednji generaciji zvezd, ki so bolj bogate
s kemijskimi elementi, ki so jih proizvedle prejšnje zvezde.
Toda ko so astronomi prvič izmerili delež druge generacije zvezd v kopicah Galaksije, so bili zmedeni -
našli so veliko več mlajših zvezd, kot so jih pričakovali.
Tako so astronomi pričeli s špekulacijami.
Vodilna razlaga je bila, da so te kopice nekoč vsebovale veliko število zvezd prve generacije,
potem pa je bil znaten delež teh starejših zvezd izvržen iz kopice,
za sabo pa je pustil približno enako število zvezd iz vsake generacije.
Ta razlaga se zdi smiselna za kroglaste kopice v naši Galaksiji,
kjer bi se izvržene zvezde zlahka lahko skrile med mnogimi podobnimi zvezdami obsežnega haloja galaksije.
Toda nova Hubblova opazovanja kroglastih kopic v veliko manjši galaksiji
to idejo postavljajo pod vprašaj.
Izkazalo se je, da so te štiri kroglaste kopice v bližnji galaksiji Fornax
po sestavi zelo podobne tistim v naši Galaksiji, zato bi njihov nastanek morala razložiti ista teorija.
Glede na število mlajših zvezd v teh kopicah
naj bi bile v preteklosti do desetkrat bolj masivne,
preden so izvrgle veliko število starejših zvezd, ki še niso bile obogatene s težjimi elementi, in se skrčile na trenutno velikost.
Toda za razliko od naše Galaksije galaksija, ki gosti te kopice, preprosto ne vsebuje dovolj zvezd, da bi bilo to sploh mogoče.
Nikjer se ne morejo skriti! Preprosto jih ni tam.
To odkritje pomeni, da vodilna teorija o nastanku kopic z mešanimi generacijami,
ki naj bi jih našli le med velikim številom starih zvezd,
preprosto ne drži.
Astronome čaka premislek o nastanku teh skrivnostnih objektov, tako v naši Galaksiji, kot tudi v bolj oddaljenih krajih.
Hubblecast ustvarjajo USA/Hubble na Evropskem južnem observatoriju v Nemčiji.
Misija Hubble je projekt mednarodnega sodelovanja med Naso in Evropsko vesoljsko agencijo.
www.spacetelescope.org
Besedilo: ESA/Hubble. Prevod: www.portalvvesolje.si